สถานีอุดมสุข

สถานีอุดมสุข (Udom Suk station; รหัส: E12) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทบริเวณทางแยกอุดมสุข ในพื้นที่เขตบางนา กรุงเทพมหานคร เป็นสถานีที่ 3 ของโครงการส่วนต่อขยายสายสุขุมวิทช่วงอ่อนนุช–แบริ่ง จำนวน 5 สถานี

**ที่ตั้ง**
ถนนสุขุมวิท ระหว่างซอยสุขุมวิท 101/3 กับถนนอุดมสุข ทางทิศเหนือของทางแยกอุดมสุขและทางแยกบางนา ในพื้นที่แขวงบางนาเหนือ เขตบางนา กรุงเทพมหานคร

**แผนผังของสถานี**

**โครงการในอนาคต**
สถานีอุดมสุขจะมีการต่อขยายสถานีเพิ่มเติม เพื่อรองรับส่วนต่อขยายสายบางนา - ท่าอากาศยานสุวรรณภูมิ ด้านทิศใต้ได้ในอนาคต โดยปัจจุบันกรุงเทพมหานครได้ก่อสร้างตอม่อรูปตัวยูคว่ำตั้งแต่แยกบางนาจนถึงซอยสุขุมวิท 70/2 รวมถึงวางรางสับหลีกก่อนเข้าสถานีอุดมสุข และรางแยกบริเวณด้านหน้าคอนโดมิเนียมเดอะสกาย สุขุมวิท และพื้นที่ก่อสร้างศูนย์การค้า Bangkok Mall เพื่อเตรียมรับการก่อสร้างเส้นทางนี้เป็นการเพิ่มเติม
แผนงานเบื้องต้น รถไฟฟ้าสายนี้จะนับเป็นสายที่ 3 ของโครงการรถไฟฟ้าเฉลิมพระเกียรติฯ หรือรถไฟฟ้าบีทีเอสในปัจจุบัน มีจุดเริ่มต้นจากสถานีอุดมสุข เลี้ยวเข้าถนนบางนา-ตราด จากนั้นวิ่งต่อไปบริเวณช่องว่างระหว่างถนนบางนา-ตราดและทางคู่ขนานถนนบางนา-ตราดไปจนถึงกิโลเมตรที่ 14 จะมีสถานีแยกทางระหว่างไปสิ้นสุดที่หน้ามหาวิทยาลัยหัวเฉียวเฉลิมพระเกียรติ กับเลี้ยวซ้ายเข้าถนนเทพรัตน-สุวรรณภูมิ ผ่านหน้ามหาวิทยาลัยเกริก และสิ้นสุดที่อาคารผู้โดยสารฝั่งใต้ของท่าอากาศยานสุวรรณภูมิ เป็นอันสิ้นสุดเส้นทาง
อย่างไรก็ตาม ปัจจุบันแผนการพัฒนาท่าอากาศยานสุวรรณภูมิไม่ได้เป็นไปตามแผนเนื่องจากขีดจำกัดของอาคารผู้โดยสารหลังปัจจุบัน จึงมีการเร่งการก่อสร้างในส่วนของอาคารผู้โดยสารหลังที่ 2 บริเวณปลายอาคารเทียบอากาศยาน A เพื่อรองรับจำนวนผู้โดยสารเพิ่มเติม ส่วนการพัฒนาอาคารผู้โดยสารฝั่งใต้ ปัจจุบันได้มีการออกแบบใหม่ทั้งหมด โดยเพิ่มส่วนของสถานีและชานชาลาของสถานีรถไฟฟ้าสายนี้บริเวณชั้นใต้ดินของอาคารผู้โดยสารฝั่งใต้ ในขณะที่ตัวโครงการมีข้อกังขาระหว่างกรุงเทพมหานครและกรมทางหลวงชนบทในเรื่องของการใช้พื้นที่ถนนเทพรัตนในการก่อสร้างโครงการ รวมถึงยังมีการศึกษาในการเปลี่ยนสถานีปลายทางจากอุดมสุขเป็นสถานีแห่งใหม่บริเวณด้านหน้าสำนักงานเขตบางนาและศาลจังหวัดพระโขนง และการศึกษาในการต่อขยายไปยังสถานีแม่น้ำ และยกระดับเป็นเส้นทางรถไฟฟ้ารางหนัก เพื่อลดภาระของรถไฟฟ้าเชื่อมท่าอากาศยานสุวรรณภูมิแทน

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

**สัญลักษณ์ของสถานี**
ใช้สีเขียวตกแต่งเสาและรั้วบนชั้นชานชาลา ชั้นจำหน่ายตั๋ว ป้ายทางเข้าและบริเวณทางขึ้นสถานี เพื่อบ่งบอกว่า เป็นสถานีด้านตะวันออก

**สิ่งอำนวยความสะดวก**
 ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง- รถชัตเติลบัสร่วมให้บริการของเอกชน โดยรับผู้โดยสารจากป้ายรถประจำทางหน้าร้านเซเว่น อีเลฟเว่น ใต้ทางออกที่ 5 ไปยังสถานที่ดังนี้
** เมกาบางนา
** เซ็นทรัล บางนา - โรงพยาบาลไทยนครินทร์ - โตโยต้า ประเทศไทย - สถานีศรีเอี่ยม - สถานีศรีอุดม - ไบเทคบุรี- ทางเดินลอยฟ้าระหว่างสถานีอุดมสุข-ไบเทคบุรี-สถานีบางนา ข้ามแยกบางนา

**ทางเข้า-ออก**
 1 ซิตี้โฮม สุขุมวิท, ไอดีโอ มิกซ์ สุขุมวิท 103- 2 ปั๊มน้ำมันเชลล์ (ลิฟต์) , ซอยสุขุมวิท 66- 3 ถนนอุดมสุข, ตลาดอุดมสุขพัฒนา (บันไดเลื่อน)- 4 ไอดีโอ บลูโคฟ สุขุมวิท, โชว์รูมรถยนต์ฮอนด้า, ซอยสุขุมวิท 66/1 (พูนสิน)  (บันไดเลื่อน)- 5 ตลาดอุดมสุข, วัน อุดมสุข (ลิฟต์)- 6 ซูเปอร์สกายวอล์กไป สถานีบางนา, โรงพยาบาลผู้สูงอายุกล้วยน้ำไท 2, ท่ารถตู้แยกบางนา- 7 อาคาร 66 ทาวเวอร์, คลาวด์ 11, ซอยสุขุมวิท 101/1 (วชิรธรรมสาธิต) (ทางเดินเชื่อมสะพานลอย)
จุดรวมพลอยู่ที่ทางออก 2 บริเวณหน้าปากซอยสุขุมวิท 66 และ ทางออก 4 หน้าป้ายรถประจำทาง

**เวลาให้บริการ**

**รถโดยสารประจำทาง**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 ถนนสุขุมวิท รถ ขสมก. สาย 2 23 25 45 132 180 508 511 รถเอกชน สาย 3-1 (2), 3-2E (2), 3-6 (25), 38, 3-8 (38), 3-10 (46), 3-11 (48), 3-13 (507), 98, 3-14 (132), 3-16E (139)- ถนนอุดมสุข รถเอกชน สาย 3-11 (48)- รถบริการรับส่ง
** บีทีเอสอุดมสุข-เมกาบางนา
** บีทีเอสอุดมสุข-เซ็นทรัล บางนา-โตโยต้า อะไลฟ์

**สถานที่สำคัญใกล้เคียง**
 ตลาดอุดมสุข- วัน อุดมสุข- โรงพยาบาลกล้วยน้ำไท 2 และ 3- อาคาร 66 ทาวเวอร์

**อ้างอิง**
อุดมสุข
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สถานีขนส่งผู้โดยสารในเขตบางนา